laion/Wikipedia-Exotic huggingface dataset:
אפאצ'י הייב

אפאצ'י הייב (תרגום: כוורת; באנגלית: Apache Hive) הוא פרויקט תוכנה של מחסן נתונים שנבנה על גבי האדופ ומאפשר שירותי סיכום נתונים, שאילתות, וניתוחים. הייב נותן ממשק מדמה SQL החושף ממשק לשאילתות על נתונים מאוחסנים על גבי בסיסי נתונים שונים ומערכות קבצים הנמצאים באינטגרציה עם האדופ. שאילתות SQL מסורתית חייבות להיות מיושמות בעזרת ממשק ה JAVA של MapReduce עבור יישומים הדורשים שאילתות על נתונים מבוזרים. הייב מספק אבסטרקציה של SQL לאינטגרציה של שאילתות עם מאפייני SQL, הנקרא HiveQL לתוך שכבת הקוד (Java) ללא צורך למימוש השאילתות בממשק Java. מכיוון שמרבית ממחסני הנתונים משתמשים בשאילתות SQL הייב מאפשר הגירה של אפליקציות לשימוש בהאדופ. הפיתוח הראשוני היה על ידי פייסבוק, אולם מאוחר יותר נכנס לשימוש ופיתוח על ידי חברות אחרות כגון נטפליקס ו FINRA. אמזון מתחזקת ענף של עץ הפיתוח של הייב הכלול בשירותי הרשת שלה, AWS. input_lines = LOAD '/tmp/input.txt' AS (line:chararray); words = FOREACH input_lines GENERATE FLATTEN(TOKENIZE(line)) AS word; filtered_words = FILTER words BY word MATCHES '\\w+'; word_groups = GROUP filtered_words BY word; word_count = FOREACH word_groups GENERATE COUNT(filtered_words) AS count, group AS word; ordered_word_count = ORDER word_count BY count DESC; STORE ordered_word_count INTO '/tmp/results.txt'; תוכנית "ספירת מילים", מחשבת את מספר הפעמים שכל מילה מופיעה בקלט נתון. דוגמה לכתיבת תוכנית כזו ב HiveQL: DROP TABLE IF EXISTS docs; CREATE TABLE docs (line STRING); LOAD DATA INPATH 'input' OVERWRITE INTO TABLE docs; CREATE TABLE word_counts AS SELECT word, count(1) AS count FROM (SELECT explode(split(line, '\s')) AS word FROM docs) temp GROUP BY word ORDER BY word; הסבר על פעולת התוכנית: בדוק אם טבלתdocs קיימת ומחק אותה אם כן. צור טבלה חדשה בשם docs עם עמודה אחת מסוג STRING בשם line. טען את הקובץ המפורט או הספרייה (במקרה שלנו "input") לתוך הטבלה. OVERWRITE מציין שטבלת היעד שאליה הנתונים נטענים תיכתב מחדש, אחרת הנתונים יהיה "מתווספים" (appended). CREATE TABLE word_counts AS SELECT word, count(1) AS count יוצר טבלה בשם word_counts עם שתי עמודות: word ו count. שאילתה זו עובדת על פלט השאילתא הפנימית (SELECT explode(split(line, '\s')) AS word FROM docs) temp". שאילתה זו משמשת כדי לפצל את מילות הקלט לטבלה זמנית המכונה temp. כאשר GROUP BY WORD מקבץ את התוצאות בהתבסס על המפתחות שלהם. התוצאות של עמודת count מחזיקה את מספר המופעים של כל מילה בעמודת word. לבסוף, ORDER BY WORDS ממיין את המילים לפי סדר האלף-בית. מדיה וקבצים בנושא אפאצ'י הייב בוויקישיתוף אתר האינטרנט הרשמי של אפאצ'י הייב אפאצ'י הייב, ברשת החברתית פייסבוק אפאצ'י הייב, ברשת החברתית אקס (טוויטר) Venner, Jason (2009). Pro Hadoop. Apress. ISBN 978-1-4302-1942-2. Programming Hive [Book]. אורכב מ-המקור ב-2020-02-18. נבדק ב-2017-09-15. Use Case Study of Hive/Hadoop אפאצ'י הייב, בביצוע OSCON Data 2011, Adrian Cockcroft, "Data Flow at Netflix", סרטון באתר יוטיוב Amazon Elastic MapReduce Developer Guide
געגוע (סרט)

געגוע הוא סרט קולנוע ישראלי, שכתב וביים הבמאי שבי גביזון, ויצא לאקרנים בקיץ 2017, עם שי אביבי, אסי לוי ונטע ריסקין בתפקידים הראשיים. אריאל (שי אביבי) נפגש במסעדה עם זוגתו לשעבר רונית (אסי לוי), כעשרים שנה לאחר שנפרדו, והיא מספרת לו שכשנפרדו הייתה בהריון ממנו, ושהבן שנולד, אדם (אדם גבאי), נהרג בתאונת דרכים כשבועיים קודם לכן. אריאל, תעשיין מבוסס המתגורר בתל אביב, נוסע לעכו, עיר מגוריהם של רונית ואדם, שוהה בה ימים אחדים, ונפגש עם אנשים שונים מחייו של אדם, ובהדרגה שומע מהם פרטים על חייו של אדם. בתחילה אריאל נפגש עם מיקי (אורי לייזרוביץ'), חבר של אדם, שמספר לו שהוא ואדם רכשו קילוגרם חשיש כדי להתפרנס מהפצתו, אבל החשיש אבד בתאונת הדרכים שבה נהרג אדם. מיקי מספר לאריאל היכן נמצא בית הספר שבו למד אדם, והוא מגיע לשם ונפגש עם המנהל אמנון (שמיל בן ארי) שמספר לו שאדם הועף מבית הספר לאחר שכתב, על הקיר שמול בית הספר, שיר זימה על המורה לצרפתית. בחצר בית הספר, ליליה (אלה ארמוני) ניגשת אל אריאל, ומספרת לו שהיא חברתו בת ה-15 של אדם, אשר התגורר בביתה בתקופה האחרונה בגלל סכסוך עם אביו החורג, אך אהבתו הייתה נתונה למורה לצרפתית, יעל (נטע ריסקין). לקראת סוף יום הלימודים, אריאל מחכה בשער בית הספר עד שהוא רואה את יעל יוצאת והוא פונה אליה והשניים מתחילים לשוחח. יעל מספרת לו שאדם היה מאוהב בה, אך היא נמנעה מקשר רומנטי איתו בהיותו תלמיד שלה. אריאל עולה לקברו של אדם, ובבית הקברות הוא מתיידד עם גדעון (יורם טולדנו), אביה של אביגיל שסבלה מדיכאון והתאבדה בגיל 18. גדעון מעלה רעיון, שמקורו במנהג סיני: לחתן את אדם ואביגיל. הרעיון קוסם לאריאל, והוא פועל לקידומו. מבקר הקולנוע אורי קליין רואה בסרט סיפור של החמצה: "ההחמצה היא זאת של אריאל, שאין לו משפחה, אין לו ילדים, והעלילה משמשת לו מעין הליך פנימי – ממשי, מדומה וסימבולי בו בזמן – שדרכו הוא מתמודד עם תחושת החמצה זו." בפסטיבל הקולנוע ירושלים זכה "געגוע" בשני פרסים: פרס ע"ש ענת פרחי לתסריט הטוב ביותר ופרס חביב הקהל. במסגרת Venice Days של פסטיבל הסרטים של ונציה זכה הסרט בפרס חביב הקהל. בטקס פרסי אופיר לשנת 2017 זכה הסרט בפרס לתסריט המקורי הטוב ביותר. בנוסף היה הסרט מועמד ב-12 קטגוריות נוספות. "געגוע", במסד הנתונים הקולנועיים IMDb (באנגלית) "געגוע", באתר ספר הקולנוע הישראלי "געגוע", באתר אידיבי "געגוע", במסד הנתונים הקולנועיים KinoPoisk (ברוסית) געגוע, באתר קרן הקולנוע הישראלי אורון שמיר, עכבר העיר אונליין, "געגוע": פיתול אחד יותר מדי, באתר הארץ, 6 בספטמבר 2017 אורי קליין, "געגוע" של שבי גביזון הוא סרט קצת מתסכל, באתר הארץ, 7 בספטמבר 2017 תומר קמרלינג, ‏חזרת פתאום, הנה אתה בבית, באתר ‏מאקו‏, 7 בספטמבר 2017 שמוליק דובדבני, ביקורת סרט - "געגוע": לחבק את שי אביבי, באתר ynet, 8 בספטמבר 2017 אינה טוקר, עירום סוריאליסטי: מאחורי הקלעים של "געגוע", באתר ynet, 12 בספטמבר 2017 אמיר קמינר, געגוע בוונציה, באתר "ידיעות אחרונות", 31 באוגוסט 2017 אורי קליין, "געגוע" של שבי גביזון הוא סרט קצת מתסכל, באתר הארץ, 7 בספטמבר 2017 הזוכים בתחרויות הקולנוע בפסטיבל הקולנוע ה-34 ירושלים, באתר של פסטיבל הקולנוע ירושלים נירית אנדרמן, פרס "חביב הקהל" לסרט "געגוע" של שבי גביזון בפסטיבל ונציה, באתר הארץ, 9 בספטמבר 2017
מיון הכנסה

מיון הכנסה (באנגלית: Insertion sort) הוא אלגוריתם מיון השוואתי פשוט. הוא יעיל עבור רשימות קטנות ועבור רשימות שהן כבר ממויינות ברובן (למשל, אם הרשימה מויינה בעבר, ולאחר מכן הוסיפו לה מספר מועט של איברים, מבלי לדאוג שהם ימוקמו במקום הנכון). זמן הריצה הממוצע של האלגוריתם הוא θ ( n 2 ) {\displaystyle \theta \left(n^{2}\right)} פעולות (בדומה למיון בועות). בכל איטרציה (מעבר על המערך) נלקח איבר ממערך הקלט, ומוכנס למקומו הנכון בתוך ה"תת-מערך" הממוין שנבנה, במהלך המיון, בחלק השמאלי של המערך. לאחר השלב הראשון כולל האזור הממוין במערך את שני האיברים הראשונים, לאחר מכן את שלושת האיברים הראשונים וכן הלאה. כך עד לסיומו של מערך הקלט. המיון נעשה במקום, כלומר ללא צורך בזיכרון נוסף, פרט למערך עצמו ולתא עזר בודד. דוגמה לקוד דמה עבור מערך המתחיל באינדקס 0: for j ←1 to length(A)-1 key ← A[ j ] > A[ j ] is added in the sorted sequence A[0, .. j-1] i ← j - 1 while i >= 0 and A [ i ] > key A[ i + 1 ] ← A[ i ] i ← i - 1 A [i + 1] ← key דוגמה למימוש עבור מערך מכל סוג נתונים שהוא (בשפת C): void insert_sort (void *arr, size_t num, size_t size, int (*cmp) (const void *, const void *)) { void *key; size_t j; int i; key = malloc (size); for (j = 1 ; j < num ; j++) { memcpy (key, (void *) ((char *) arr + size * j), size); i = j - 1; while (i >= 0 && cmp ((char *) arr + size * i, key)) { memcpy ((char *) arr + size * (i + 1), (char *) arr + size * i, size); memcpy ((char *) arr + size * i, key, size); i--; } } free (key); } אם נגדיר כשלב ראשון את ההסתכלות על מקומות 1 ו 2 (או למען הקיצור עד מקום 2 במערך), אז שלב שני יהיה הסתכלות עד מקום 3, שלב שלישי הסתכלות עד מקום 4, וכן הלאה, ולכן, בסך הכל יהיו n-1 שלבים כדי למיין מערך שמכיל n מקומות. לכן, במקרה הכי גרוע, בשלב הראשון תבוצע פעולת החלפה אחת (שמורכבת ממספר סופי של פעולות) (כלומר, החלפה בין המקום הראשון והמקום השני), בשלב השני יבוצעו 2 פעולות החלפה (שמורכבות ממספר סופי של פעולות) (כלומר החלפה בין המקום השלישי למקום השני ואז בין המקום השני למקום הראשון), בשלב השלישי 3 פעולות החלפה וכן הלאה, עד שבשלב ה n-1 )לפי ההגדרה הוא השלב האחרון במיון( יבוצעו n-1 פעולות החלפה, ולכן מספר הפעולות חסום למעשה על ידי 1 + 2 + 3... + n − 1 {\displaystyle 1+2+3...+n-1} פעולות החלפה (כאשר כל פעולת החלפה מכילה עד מספר קבוע של פעולות) השווה ל- n ( n − 1 ) / 2 {\displaystyle n(n-1)/2} פעולות (לפי הגדרת סכום סדרה חשבונית). ומכאן שסיבוכיות זמן הריצה (במקרה הגרוע) שייכת ל- O ( n 2 ) {\displaystyle O(n^{2})} . סיבוכיות הזיכרון היא O ( 1 ) {\displaystyle O(1)} בגלל שמשתמשים במספר קבוע של משתנים נוספים כדי לבצע את המיון. מדיה וקבצים בנושא מיון הכנסה בוויקישיתוף מיון הכנסה בQueue
דיסקוגרפיה של אד שירן

הזמר וכותב השירים האנגלי אד שירן פרסם 4 אלבומים, 14 מיני אלבומים, 30 סינגלים (כולל 11 כאמן אורח), ו-22 וידאו קליפים.
בוריס ארציבשף

בוריס ארציבשף (ברוסית: Борис Арцыбашев; באנגלית: Boris Artzybasheff; ‏25 במאי 1899, חרקוב, האימפריה הרוסית – 16 ביולי 1965, ארצות הברית) היה מאייר אמריקני ממוצא רוסי שהיה פעיל בארצות הברית. עבודותיו זכו לפרסום רב. ההשפעות המוקדמות ביותר על אמנותו היו הירונימוס בוש, פיטר ברויגל הבכור, והאייקונים והמיניאטורות הרוסיות שראה בערך בגיל 12. תשומת הלב המדויקת לפרטים שהיא סימן ההיכר של כל המקורות הללו ניתנים לזיהוי בקלות בעבודתו הבוגרת של ארציזביף. ארציבשף שהיה בנו של העיתונאי, הסופר והמחזאי הרוסי מיכאיל ארציבשב בעקבות מלחמת האזרחים ברוסיה היגר לארצות הברית בצעירותו, חי ופעל בה עד מותו. עזבונו ובו איוריו הרבים נמצא ברשות אוניברסיטת סירקיוז. בשנת 1934 קיבל ארציבישף משרת צוות במגזין טיים. בתחילה תפקידו היה לבצע סדרת איורים לפרסומת פרסומית. ארציבישף עבד גם עם סניף הלוחמה הפסיכולוגית של משרד החוץ בשנות המלחמה, כמו גם עם משרד המידע למלחמה (OWI), ובשבילם הפיק כרזות מלחמה במטרה לגייס כספים כדי לעזור לממשלה. מדיה וקבצים בנושא בוריס ארציבשף בוויקישיתוף מיצירותיו של ארציבשף בספריה הווירטואלית של אוניברסיטת צפון טקסס (אנ') כתבי בוריס ארציבשף בפרויקט גוטנברג (באנגלית) Brian Flon, Boris Artzybasheff (1899-1965), THE LUSHER GALLERY, ‏August 2015 ערך זה הוא קצרמר בנושא אמנות ובנושא אמריקאים. אתם מוזמנים לתרום לוויקיפדיה ולהרחיב אותו.
טרוכואיד

הטרוכואיד (מהמילה היוונית לגלגל "trochos") הוא העקומה המתוארת על ידי נקודה קבועה על מעגל כאשר הוא מתגלגל על קו ישר. הציקלואידה משתייכת למשפחת העקומים הטרוכואידים. המונח טרוכואיד נטבע על ידי ז'יל פרסון דה רוברוואל. כאשר מעגל ברדיוס a מתגלגל ללא החלקה לאורך ישר L, המרכז C נע במקביל ל-L, וכל נקודה אחרת P במישור הקשיח המסתובב עליו נח המעגל מתווה עקום הנקרא טרוכואיד. נניח ש-CP = b. המשוואות הפרמטריות המתארות את הטרוכואיד כאשר L הוא ציר ה-x הן: x = a θ − b sin ⁡ ( θ ) {\displaystyle x=a\theta -b\sin(\theta )\,} y = a − b cos ⁡ ( θ ) {\displaystyle y=a-b\cos(\theta )\,} כאשר θ הוא פרמטר השווה לזווית הסיבוב הכוללת אשר המעגל הסתובב. אם P נחה בתוך המעגל (b < a), על ההיקף שלו (b = a), או מחוצה לו (b > a), אז הטרוכואיד מתואר כמכווץ (curtate), נפוץ, או מורחב (prolate) בהתאמה. כיוון שהמעגל מתגלגל ללא החלקה, מהירות הסיבוב על היקפו שווה למהירות התקדמות המרכז שלו. על פי כלל המקבילית לחיבור ווקטורי של מהירויות, נקבל שכאשר הטרוכואיד מכווץ הנקודה הקבועה נעה תמיד באותו כיוון אופקי (שכן המהירות האופקית של המרכז עולה על מהירות סיבוב הנקודה הקבועה), ולכן אין לו לולאות. כאשר הטרוכואיד מורחב הנקודה משנה את כיוון תנועתה האופקי בחלקים מסוימים של התנועה כך שיש לו לולאות. במקרה הביניים, כאשר הנקודה נחה על היקף הגלגל, מתקבלת הציקלואידה, שלה יש חודים (cusps) בנקודות בהן P נוגעת ב-L. מבחינה מעשית טרוכואיד מכווץ מותווה על ידי פדל כאשר מפדלים באופניים לאורך קו ישר. מדיה וקבצים בנושא טרוכואיד בוויקישיתוף טרוכואיד, באתר MathWorld (באנגלית)
גשר המילניום גייטסהד

גשר המילניום גייטסהד (באנגלית: Gateshead Millennium Bridge) הוא גשר הטיה להולכי רגל ורוכבי אופניים העובר מעל נהר הטיין, שבאנגליה. מצידו הדרומי רובע האמנים של גייטסהד ומצידו הצפוני ניוקאסל על הטיין. הוא נפתח לציבור ב-17 בספטמבר 2001 אך פתיחתו הרשמית התקיימה רק ב-7 במאי 2002. הוא תוכנן על ידי חברת וילקינסון אייר אדריכלים (WilkinsonEyre) וחברת ההנדסה גיפורד. הגשר מכונה לעיתים כגשר העין המהבהב או גשר העין הנוצץ בשל צורתו ושיטת הטייתו. הגשר הוא המבנה ה-17 בגובהו בניוקאסל ונמוך במעט מגשר טיין הסמוך לו. מבט על הגשר מצידו הדרומי מבט ליל הגשר כאשר הונחו בנהר מכוניות כחלק מיצירת אמנות זמנית מדיה וקבצים בנושא גשר המילניום גייטסהד בוויקישיתוף גשר המילניום גייטסהד באתר Structurae Gateshead Council page (אורכב 26.04.2012 בארכיון Wayback Machine) Gateshead Millennium Bridge by Sándor Kabai, The Wolfram Demonstrations Project. Gateshead Millennium Bridge YouTube http://www.ramboll.co.uk/projects/ruk/gateshead%20millennium%20bridge http://news.bbc.co.uk/2/hi/uk_news/england/2038662.stm http://news.bbc.co.uk/2/hi/uk_news/1976830.stm
הפיגוע בתחנת פארסונס גרין של הרכבת התחתית של לונדון

הפיגוע בתחנת פארסונס גרין של הרכבת התחתית של לונדון התרחש ב-15 בספטמבר 2017, דרך פיצוץ של מטען צד. התחנה ממוקמת ברובע האמרסמית' ופולהאם שבלונדון, כחלק מקו דיסטריקט של הרכבת התחתית של העיר. איש לא נהרג באירוע, אך נפצעו בו 29 בני אדם (רובם נפגעי כוויות). האירוע הוגדר על ידי משטרת המטרופולין של לונדון כאירוע טרור. בהמשך, לקח ארגון המדינה האסלאמית אחריות על הפיגוע, ועלתה רמת הכוננות בבריטניה. ערך מורחב – טרור אסלאמי באירופה בשנת 2015 החל רצף של פיגועי טרור אסלאמי ברחבי אירופה. מספר אירועי טרור התרחשו בממלכה המאוחדת בחודשים שקדמו לפיגוע, ביניהם הפיגוע בווסטמינסטר, בו נרצחו חמישה אנשים; הפיגוע במנצ'סטר ארנה, בו נרצחו 22 בני אדם; הפיגוע בגשר לונדון, בו נרצחו שמונה; ופיגוע הדריסה בפארק פינסבורי, בו נרצח אדם אחד. הפיגוע התרחש בתחנת הרכבת התחתית פארסונס גרין שבמערב לונדון סמוך לשעה 08:20 (שעון מקומי). פיצוץ המטען יצר כדור אש שנע לאורך קרון רכבת שהייתה עמוסה באנשים. מספר נוסעים נפגעו מכוויות, ואחרים נפצעו במהלך הבריחה מהרכבת בתוך המהומה ששררה במקום. 29 בני אדם נפצעו וקיבלו טיפול רפואי, מתוכם 19 פונו לבית החולים באמבולנסים. לפי תמונות וסרטונים שפורסמו ברשתות החברתיות מיד לאחר הפיגוע, המחבל מיקם את המטען בדלי פלסטיק לבן בתוך שקית קניות. חוטים נראו יוצאים מהשקית, כמו גם מגבת שחורה. לפי דיווחים נוספים, למטען היה מחובר קוצב זמן. לפי סוכנות הידיעות אעמאק, ארגון המדינה האסלאמית טען כי הפיגוע בוצע על ידי אחד מתומכיו. מדיה וקבצים בנושא הפיגוע בתחנת פארסונס גרין של הרכבת התחתית של לונדון בוויקישיתוף Parsons Green: Underground blast a terror incident, say police באתר BBC, ‏ 15 בספטמבר 2017 (באנגלית) London tube explosion was a terrorist incident, Met police confirm באתר הגרדיאן, 15 בספטמבר 2017 (באנגלית) ynet, 3 דאעש קיבל אחריות, בריטניה חוששת ממתקפת טרור, באתר ynet, 15 בספטמבר 2017 Parsons Green tube explosion: May says threat level remains at severe - as it happened באתר הגרדיאן, 15 בספטמבר 2017 (באנגלית) Pictured: The bucket that exploded into flames on Parsons Green Tube באתר Metro, ‏ 15 בספטמבר 2017 (באנגלית) ISIS claims responsibility for Parsons Green terror attack באתר Standard, ‏ 15 בספטמבר 2017 (באנגלית) Armed police operation in Surrey after London Tube bomb - teen arrested in Dover באתר Belfast Telegraph, ‏ 16 בספטמבר 2017 (באנגלית) Islamic State claims London subway terror attack carried out by affiliated unit באתר USA Today, ‏ 15 בספטמבר 2017 (באנגלית)
היית איתה

"היית איתה" הוא סינגל של הזמרת הישראלית שרית חדד. הסינגל יצא לאור ב-28 בפברואר 2017, כסינגל השלישי מתוך אלבום האולפן ה-23 שלה, שרה שרה. במהרה הצליח הסינגל להיכנס למצעדים רבים בארץ, ואף נכנס לרשימת ההשמעה של גלגלצ ותחנות רדיו רבות אחרות. השיר הצליח להגיע לפסגת המצעד העברי של מדיה פורסט, שם נשאר במשך שלושה שבועות רצופים. שיר זה היה לעשירי של חדד שעשה זאת, דבר שהפך אותה לזמרת היחידה בעשור האחרון שהצליחה להביא עשרה להיטים שהגיעו לפסגת המצעד. בשל היותו כסינגל הבולט ביותר מן האלבום, צילמה חדד קטע ווידאו שנע בין שלוש לארבע דקות על אופן ההכנה, הבימוי, וההפקה של הווידאו קליפ הנלווה שיצא לשיר. חדד אף ציינה כי לא לקחה חלק בכתיבה או ההפקה וכי אלי מזרחי הוא זה שכתב והפיק לה את השיר. את הווידאו קליפ הנלווה ביים הבמאי אבי בוצ'אצ'קי, ובווידאו קליפ הופיעו ניצבים ושחקנים רבים ביניהם; סיימון טבו, אבי לרנר, מיכאל שניידר, דין אלוש, תמיר סטפר, שובל אופק וכולי. חדד תיארה את השיר כ-"שיר פאן, קליל וקליט." בוצ'אצ'קי אף הוסיף כי הווידאו קליפ צולם בוולנטיין דיי. בווידאו קליפ ניתן לראות את חדד נכנסת לחדר מעוצב בפסים צבעוניים כמו בעטיפת הסינגל, שרה וזזה לצליליו. הווידאו קליפ מתאר סיפור של בגידה כבהתחלה ניתן לראות כמה זוגות מכירים אחד את השני, ולאט לאט קשריהם מתהדקים, ואז כל הזוגות מתחתנים. לאחר מכן ניתן לראות סצנה שבה לכל אחד מהזוגות יש ילד ולבסוף את הגבר דופק על דלת כשבת זוגו בצידה השנייה, דבר שנתן לצופה להבין שהוא בגד בה והוא מבקש מחילה, בכך שהוא דופק בחוזקה על הדלת כדי לשוב חזרה. הווידאו קליפ זכה להצלחה רבה ונכון לספטמבר 2017, מונה הצפיות שלו עולה על קרוב ל-3 מיליון צפיות. סרטון השיר "היית איתה" באתר יוטיוב שרית חדד - היית איתה, באתר יוסמיוסיק SaritHadadOfficial (2017-03-15), שרית חדד - היית איתה (מאחורי הקלעים), נבדק ב-2017-09-15 SaritHadadOfficial (2017-02-28), שרית חדד - היית איתה (קליפ) - Sarit Hadad, נבדק ב-2017-09-15 פערים תמוהים, באתר יוסמיוסיק
וירחיליו ברקו ורגס

וירחיליו ברקו ורגס (17 בספטמבר 1921 - 20 במאי 1997) היה הנשיא ה-27 של קולומביה בשנים 1986–1990. ברקו ורגס נולד בעיר קוקוטה שבמחוז נורטה דה סנטנדר. למד הנדסה אזרחית באוניברסיטה הלאומית של קולומביה ובמכון הטכנולוגי של מסצ'וסטס שבו סיים בשנת 1943, הוא נכנס לפוליטיקה ב-1943, כשהיה לחבר מועצת העיר בעיירה דוראניה מטעם המפלגה הליברלית. הוא נבחר אז לבית התחתון של הקונגרס, אך יצא לגלות בסוף שנות הארבעים בגלל אלימות בין הליברלים לשמרנים. הוא גר בארצות הברית, שם נולדה בתו, קרולינה ברקו איסקסון (שהייתה לימים פוליטיקאית קולומביאנית). בארקו חזר לקולומביה ב-1954 כדי לסייע במשא ומתן על תהליך השלום שאיפשר את היווצרותה של החזית הלאומית בין ליברלים לשמרנים, שנמשכה שני עשורים. הוא הפך לחבר בסנאט, בית הקונגרס העליון ב-1958, עזב את תפקידו כשגריר בריטניה ב-1961 וחזר לקולומביה ב-1962. הוא כיהן בכהונה נוספת בסנאט עד 1966, כשנבחר לראשות עיר הבירה של קולומביה, בוגוטה. הוא כיהן בתפקיד זה עד שנת 1969, כאשר התמנה למנהל הבנק העולמי עד 1974. לאחר מכן הוא כיהן כשגריר בארצות הברית בין 1977 ל-1980. ברקו נבחר לנשיא קולומביה עם 58 אחוז מהקולות בשנת 1986. הוא תמך בתוכניות נגד העוני במדינה, חידש את הדיאלוג עם אנשי גרילה השמאלניים ונלחם בסוחרי הסמים. למרות שהוא היה פופולרי בקרב הקהילה הבינלאומית, הוא הפך פחות פופולרי בקולומביה משום שהמאבק הנגדי של סוחרי סמים הפך אלים יותר לאחר שהוא התחיל לפעול נגדם. המדיניות הכלכלית המגבילה שלו נידונה תחילה לכליה. לאחר שנתיים של יוזמה זו פותחה תוכנית "פתיחות כלכלית", שתפתח את השווקים הקולומביאניים לעולם ותטען את כלכלת המדינה. הוא כיהן בתפקיד עד שנת 1990. נפטר ב-20 במאי 1997. מדיה וקבצים בנושא וירחיליו ברקו ורגס בוויקישיתוף מרכז אוקספורד לאמריקה הלטינית, בית הספר ללימודים גלובליים https://www.lac.ox.ac.uk/article/virgilio-barco אתר האינטרנט הרשמי של וירחיליו ברקו ורגס (בספרדית ובאנגלית) וירחיליו ברקו ורגס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סבנה (פירושונים)

האם התכוונתם ל... סבנה – חברת תעופה בלגית חטיפת מטוס סבנה – אירוע חטיפת מטוס שהתרחש ב-8 במאי 1972 סבנה – סרט קולנוע ישראלי משנת 2015 סבנה לה מאר – עיר בג'מייקה סוואנה – עיר במדינת ג'ורג'יה, ארצות הברית סוואנה – מערכת אקולוגית של ערבה מנוקדת בעצים ושיחים
יחסי קוסובו–שווייץ

יחסי קוסובו–שווייץ הם היחסים הדו צדדיים, הפוליטיים, השיתופיים והמדיניים בין קוסובו לשווייץ. קוסובו הכריזה על עצמאותה מסרביה ב-17 בפברואר 2008, שווייץ הכירה בזאת ב-27 בפברואר 2008. לשווייץ יש שגרירות בפרישטינה מאז 28 במרץ 2008, כאשר קוסובו יש שגרירות בעיר הבירה ברן. בספטמבר 2008, הרשויות השווייצריות הביעו הסתייגות מהשגריר היוצא, נעים מאלה, בשל אזרחותו הכפולה, אך קיבלו אותו מאוחר יותר. לשווייץ יש כיום כ-212 חיילי אשר משרתים את קוסובו כשומרי שלום בנאט"ו המוביל את כוח קוסובו. יחסי שוודיה–שווייץ ערך זה הוא קצרמר בנושא יחסי חוץ ובנושא שווייץ. אתם מוזמנים לתרום לוויקיפדיה ולהרחיב אותו.
פאולה דל מדיקו

פאולה דל מדיקו פליקס (בגרמנית: Paola del Medico Felix; נולדה 5 באוקטובר 1950) היא זמרת שווייצרית. פאולה היא ילידת סנט גאלן, היא שרה בעיקר בשפות גרמנית וצרפתית. פאולה ייצגה את שווייץ באירוויזיון 1969 עם השיר "Bonjour, Bonjour" (בעברית: שלום שלום), שהגיע למקום החמישי. ב-1980 ייצגה את שווייץ באירוויזיון בפעם השנייה עם הישר "Cinéma" (בעברית: קולנוע), אשר הגיע למקום הרביעי. בין השנים 1981 ו-1990 התארחה בתוכנית הגרמנית "Verstehen Sie Spaß", תוכנית המתבססת על מצלמה נסתרת, בערוץ ARD יחד עם בעלה קורט פליקס. היא התמודדה על ייצוג את גרמניה בתחרות האירוויזיון 1982 עם השיר "פיטר פן", אך בגמר הלאומי סיימה במקום השני אחרי ניקול שזכתה גם באירוויזיון עצמו. 1970: Die grossen Erfolge 1974: Paola 1978: Blue Bayou 1980: Lieder die ich liebe 1981: Ihre größten Erfolge 1981: Frohe Weihnachten mit Paola und den Trixis 1983: Rosafarben 1988: Kinderlieder-Hitparade mit Paola und den Sonnenschein-Kindern 1989: Meine Lieder 2000: Paola am Blue Bayou Für alle Zeiten 1968 Regentropfen 1968 Bonjour, Bonjour 1969 1969 Stille Wasser die sind tief So ist das Leben 1970 Für uns beide (Green Green Trees) 1970 Glück und Leid 1970 1970 Emporte-moi sur ton manège So wie du 1971 Überall Liebe ist 1971 Lass die Liebe besteh'n 1972 Es geht um dich - es geht um mich (I'm On My Way) 1972 Ich tanz' nach deiner Pfeife (The Pied Piper) 1973 Ich gestehe alles 1973 Capri-Fischer 1974 Addio, mein Napoli 1974 Das Glück im Leben ist ein Schatz 1975 Weisse Rosen aus Athen 1975 Rendezvous um vier 1975 Schade um den Mondenschein 1976 Le livre blanc 1977 Morgen bekommst du mehr von mir 1977 Lonely blue boy 1977 Blue Bayou 1978 Ich bin kein Hampelmann (Substitute) 1978 Vogel der Nacht 1979 Wie du (Bright eyes) 1979 Ich sehe Tränen wenn du lachst 1980 Cinéma 1980 Mit dir leben (Love me tender) 1980 Der Teufel und der junge Mann 1980 Liebe ist nicht nur ein Wort 1981 Mein Geschenk für dich (Happy everything) 1981 Wenn du heimkommst 1982 Peter Pan 1982 Ich hab in's Paradies gesehn (I've never been to me) 1982 Träume mal schön von Hawaii 1983 Bitte hilf mir heute nacht 1983 Rosafarben (Sarà quel che sarà) 1983 Engel brauchen Liebe 1984 Die Nacht der Nächte 1984 Mode 1985 Wahrheit & Liebe 1985 Am Anfang einer neuen Liebe 1986 Die Männer im allgemeinen 1987 Rose der Nacht 1989 מדיה וקבצים בנושא פאולה דל מדיקו בוויקישיתוף אתר האינטרנט הרשמי של פאולה דל מדיקו (בגרמנית) פאולה דל מדיקו, ברשת החברתית פייסבוק פאולה דל מדיקו, במסד הנתונים הקולנועיים IMDb (באנגלית) פאולה דל מדיקו, באתר אפל מיוזיק (באנגלית) פאולה דל מדיקו, באתר ספוטיפיי פאולה דל מדיקו, באתר AllMusic (באנגלית) פאולה דל מדיקו, באתר MusicBrainz (באנגלית) פאולה דל מדיקו, באתר דיזר פאולה דל מדיקו, באתר Discogs (באנגלית) פאולה דל מדיקו, באתר Genius פאולה דל מדיקו, באתר SecondHandSongs
לה קרואה

לה קרואה (בצרפתית: La Croix, בתרגום: הצלב) הוא יומון צרפתי, המופיע החל משנת 1880. הוא נמצא מאז בבעלות קבוצת באיאר פרס (Bayard Presse). העיתון הוקם על ידי קונגרגציית (קהילת) מסדר האוגוסטינים האסומפסיוניסטים ורואה את עצמו מייצג השקפה נוצרית וקתולית. עמדותיו הפוליטיות התפתחו לאורך השנים. מושבו הוא ביישוב מונרוז', שהוא חלק מהמטרופולין פריז הגדולה. מייסדיו, עמנואל ד'אלזון וונסאן דה פול בָּאִי, הקימו אותו במתכונת של ירחון, אך החל מ-16 ביוני 1883 הפך ליומון. בשנת 2016 הופיע בתפוצה של 117,000 עותקים ונמכר בכל רחבי צרפת. העיתון כולל מדורים לחדשות, כלכלה, דת ורוחניות, הורים ומשפחה, תרבות ומדע. העיתון אינו מזוהה עם מפלגה פוליטית כלשהי. אחרי ועידת הוותיקן השנייה אימץ גישה מודרנית יותר. מדיה וקבצים בנושא לה קרואה בוויקישיתוף אתר האינטרנט הרשמי של לה קרואה (בצרפתית) לה קרואה, ברשת החברתית אקס (טוויטר) לה קרואה, ברשת החברתית LinkedIn לה קרואה, סרטונים בערוץ היוטיוב באתר העיתון נוייר צירכר צייטונג, Adrian Lobe, 17 בספטמבר 2016, Neue Zürcher Zeitung באתר יורוטופיקס ערך זה הוא קצרמר בנושא עיתונים ובנושא צרפת. אתם מוזמנים לתרום לוויקיפדיה ולהרחיב אותו.
Galway Girl

"Galway Girl" (בעברית: "נערת גולוויי") הוא שיר שהוקלט על ידי הזמר והיוצר הבריטי אד שירן. השיר הוא שיתוף פעולה בין שירן לבין הלהקה העממית האירית באוגה, שמשלבת מוזיקה אירית מסורתית עם פופ. ביום פטריק הקדוש 2017, הודיע שירן על השיר, בתור הסינגל השלישי שלו מהאלבום ÷. השיר הגיע למקום השני במצעד הסינגלים הבריטי ולמקום הראשון במצעד האירי, כאשר הפך לזמין להורדה והוזרם פרסומו של האלבום. השיר נכנס למצעדי בריטניה והגיע למקום השני, מאחורי "Shape of You" כאשר הפך זמין להורדה. מעל מיליון מעותקי השיר בבריטניה נכון ליולי 2017. בנוסף, השיר כבש את המקום הראשון במצעדי אירלנד, וכן בסקוטלנד ובסלובניה. ב-11 באפריל 2017, שירן יצר את הקליפ לשיר בעיר גולוויי, אירלנד, וצילם את עצמו על סטדיקאם. בקליפ משתתפת השחקנית האירית סירשה רונן. כמו כן, הקליפ הועלה לערוץ היוטיוב ב-3 במאי 2017. נכון לפברואר 2021, מונה הצפיות של הקליפ עומד על מעל 500 מיליון צפיות. הקעקוע החדש של שירן צולם בווידאו, כאשר הוא מאוית באופן שגוי: "Galway Grill". הורדה דיגיטלית Galway Girl" – 2:50" הורדה דיגיטלית - הרימיקס של מרטין ינסן Galway Girl" (Martin Jensen remix) – 3:16" מידע על היצירה "Galway Girl" באתר מיוזיק בריינז מידע על היצירה "Galway Girl" באתר Discogs סרטון השיר "Galway Girl" באתר יוטיוב